הצהרת כורש – פעילות לאחר הצפיה בסרטון

הסרטון בו צפיתם עוסק בהצהרת כורש. שתי משימות בסרטון:

1. הצהרת כורש בתנ"ך – השוואה בין שני מקורות.
2. גליל כורש – שיטוט ברשת וחיפוש אחר מידע בנושא
3. השוואה בין עזרא א' לעזרא ו':

נתבקשתם להשוות בין עזרא א' לעזרא ו'. ישנה טענה כי עזרא א' הוא 'קול קורא' ליהודי פרס ובבל לחזור ליהודה ואילו עזרא ו' הוא מסמך אדמניסטרטיבי-מקומי.

לאור ההשוואה שערכתם, מה דעתכם? בהתבסס על המקורות מספר עזרא, כיצד ניתן לאשש או להפריך טענות אלה?

1. גליל כורש:

גליל כורש הוא חרס בצורת גליל הכתוב בשפה האכדית (בבלית) המתוארך לשנת 539 לפני הספירה. בגליל כתובים כל העמים במסופוטמיה (לדוגמת בבל, אשור, שושן, וכד') שקיבלו אוטונומיה דתית מהמלך כורש, שבו לארצם עם פסלי האלים ובנו את מקדשיהם שוב.

כתובת הגליל מספקת עדות ארכיאולוגית והיסטורית מהימנה על קיומה ואמיתותה של הצהרת כורש ליהודים. אפשר לראות שהצהרת כורש ליהודים הייתה חלק ממדיניות כללית של המלך כורש.

**חלקים מכתובת הגליל**:  
אנוכי כורש מלך בבל המלך הגדול, המלך העז, מלך בבל, מלך שומר ואכד…  
החזרתי את האלים יושבים בתוכם, וכוננתי להם מקדש עולמים.  
כינסתי את כל תושביהם והשבתי את מקום מגוריהם.  
ואת אלוהי שומר אכד, אשר נבונאיד הביא לבבל על אפו ועל חמתו של אדון האלים -בפקודת מַרְדֻךְּ האדון הגדול הושבתי אותם בשלום למשכנם - מושב שמחתם.

שאלה לדיון:

גליל כורש מספר כי הצהרת כורש היתה חלק ממדיניותו הרחבה ולא ייחודית ליהודים. האם נתון זה מוריד מערכו של 'הצהרת כורש' כפי שהיא מופיעה בתנך? האם נתון זה מערער את אמינות המקור התנכי?

המידע בקובץ זה לקוח מתוך: [הצהרת כורש/ רחל בורובסקי:](http://lib.cet.ac.il/pages/item.asp?item=22094)